NASTA PILDIRAAMAT
Tere!
Mul on süles pisut väsinud Nasta.
Ühel päeval olid jüngrid ja ka Jeesus väga väsinud.
Õhtu oli saabunud ja taevasse oli kerkinud kuu.
Piiblis räägitakse, et Jeesus
ning jüngrid olid väsinud, sest selja taga oli pikk ja raske päev.
Terve päev ümbritses neid rahvahulk, kes palusid abi ja muud seesarnast.
Jeesus sõnas jüngritele: "Minge paadiga vastaskaldale.
Lähen vaiksesse paika palvetama ning kohtume hiljem."
Jüngrid arvasid samuti, et see on hea mõte.
Neil oli oma väike puust purjepaat.
Nad ronisid paati ja otsustasid vastaskaldale sõuda.
Paati minnes märkasid nad, et tuul oli üsna kõva.
Järvel olid kõrged lained nagu on pildilgi näha.
Nad olid kogenud meremehed ja paljud nende seast endised kalurid.
Nad teadsid küll, kuidas paati tüürida, kuidas tuul järvel puhub
millal tasub purjed heisata ning lahti päästa.
Selleks puhuks,
kui purjed ei toiminud, olid paadis ka aerud.
Kui nad paati istusid, muutus tuul järjest tugevamaks ja tugevamaks.
Purjed keriti kokku,
sest tuul oleks need puruks rebinud või oleks paat liiga kiiresti liikunud.
Nad pidid aerud appi võtma.
Kas sul on mõne jüngri nimi meeles?
Mõnedest neist räägitakse Piiblis üsna palju.
Peetrus on üks, kellest tehakse päris palju juttu.
Ta oli kindlasti seal paadis.
Muidugi oli seal ka teisi, kuid siin räägitakse just Peetrusest.
Ta istub seal koos teistega.
Jüngrid on murelike nägudega, sest lainetus oli väga tugev.
Raske oli sõuda ja paati kursil hoida ning vastaskalda suunas liikuda.
Jüngrid olid juba kimbatuses.
See polnud just kõige hirmsam torm,
kuid nad kogesid raskust, sest öö oli käes ja väsimus kimbutas.
Kõigil oli soov jõuda kiiremini edasi.
Jõud hakkas vastutuules ja vastulaines sõudmisel lõppema.
Taolise suure laeva puhul on sõudmine raske.
Samal ajal oli Jeesus mäel palvetamas.
Jeesus teadis, et torm oli tõusnud.
Ta tundis, et jüngrid vajavad abi.
Jeesusel polnud paati, millega Ta neile järele läheks.
Nii suurte lainetega ei saa ujuda.
Muidugi polnud tal skuutrit ega midagi taolist.
Jeesus tegi midagi,
mida me ei suuda, kui just Jumal imet ei tee.
Jeesus läks mööda vett kõndima.
Ta hakkas rannalt kõndima nagu oleks mööda teed kõndinud.
Astudes kuuldus Jeesuse sandaalide alt naljakat lirtsumist.
Tasapisi lähenes ta paadile.
Tuule ja lainemüha vahelt
hüüdis Ta jüngritele midagi, kuid nad aga ei kuulnud.
Järsku märkasid jüngrid eemalt valget kuju.
Jüngrid olid suured mehed, aga pisut kummalised.
Neil oli tunne, et see on mingi tont või kummitus.
Nad olid hirmunud ja hüüdsid: "Appi, tont!"
Lähenedes hüüdis Jeesus: "See olen mina, Jeesus! Ärge kartke."
Nad olid ikka veel hämmingus, sest ei mäletanud,
et Jeesus oleks enne mööda vett kõndinud.
Peetrus, kes oli ehk julgem ja hüüdis:
"Jeesus, kui see oled sina, käse mul tulla enda juurde vee peale!"
Peetrus oli harjunud Jeesuse imedega
ning seepärast ta vastaski Jeesusele nii.
Jeesus hüüdis: "Tule, Peetrus!"
Peetrus oli väga julge ning tõusis paadist üles.
See oli natuke keeruline, sest paat kiikus ja kõikus lainetuses.
Teised jälgisid imestunult ning sealt ta hüppaski vette.
Ta jäi püsti vee pinnale püsima.
Peetrus astus ettevaatlikult Jeesuse poole.
Ta märkas, et vesi kannab teda.
Peetrus vaatas pingsalt järgmist sammu tehes Jeesusele otsa.
Ta mõistis, et jääb Jeesuse väe abil pinnale.
Samm-sammult lähenes ta Jeesusele.
Jüngrid paadis olid vait ja hämmingus:
"Ei või olla! Nüüd käib Peetruski vee peal."
Ühtäkki nägi Peetrus taas neid laineid ja tugevat tuult.
Lained lõid üles ja pritsisid riietele.
Ta ei vaadanud enam Jeesuse poole.
Ta jalad hakkasid juba lainete vahele vajuma.
Ta hakkas üha rohkem kartma ning Ta nägi vaid laineid.
Lõpuks hakkas Peetrus üleni lainete vahele vajuma.
Peetrus ei osanud hästi ujuda ja hüüdis: "Appi, Jeesus, appi!"
Jeesus tuli kohe Peetrusele appi.
Ta ulatas Peetrusele käe ning tõstis ta üles.
Seejärel kõndisid nad Jeesusega koos tagasi paati.
Võib-olla ronis Peetrus sinna esimesena.
Ka Jeesus läks paati teiste sekka.
Siis juhtus teine ime.
Seegi oli uskumatu, et Jeesus ja Peetrus kõndisid vee peal.
Kas pole nii, et tavaliselt me ei saa vee peal kõndida?
Jalad sulpsavad kohe põhja, kui muidugi ulatuvad.
Nüüd juhtus ka teine ime.
Pildil seda näha pole, kuid võid seda endale ette kujutada.
Hetkel, mil Jeesus astus paati, lakkasid lained mäslemast
ning järve pind muutus vaikseks ja tasaseks.
Tuul rauges ja lained vaibusid hetkel, kui Jeesus paati astus.
Kohe kogunesid jüngrid Jeesuse ümber.
Osa neist põlvitasid Jeesuse ette
ning kõik ütlesid: "Oled tõesti Jeesus, Jumala poeg!"
Pärast seda läksid nad uutele seiklustele vastu.
Jeesus teeb tänagi veel imesid.
See nõuab meilt usku, nii nagu Peetruseltki nõudis.
Nägemiseni!
Tõlge: Mare Peterson